text: Nu kommer sommeren
  05 juli 2013 kl. 05.05
  Det bliver strand-vejr den kommende uge.
  Fra i morgen bliver det sommer med op til 25 grader.
  - I weekenden bevæger et højtryk sydvest for De Britiske Øer sig ind over Nordsøen og Danmark, hvorved vejret i Danmark stabiliseres, siger vagtchef Niels Thyge Rasmussen fra DMI til Ritzau.
  Men først skal vi lige igennem i dag, hvor solen de fleste steder først kommer ud på eftermiddagen.
  Temperaturerne i dag vil ligge mellem 17 og 22 grader.
  - Lørdag og søndag vil være sommerdagene, vi længe har ventet på. Begge dage vil byde på tørt og solrigt vejr med temperaturer på op til mellem 18 til 25 grader - varmest søndag, siger Niels Thyge Rasmussen til Ritzau.
  Også mandag og tirsdag bliver der solskin, med temperaturer på mellem 20 og 25 grader.
  